Page:History of Will and Jean, or, The sad effects of drunkenness (1).pdf/9

 9

Marked, and felt wi' inward racking A' the wyte lay wi' himsel, Swore neist night he'd mak a breaking-- D--d the club and news to hell!

But alas! when habit's rooted Few hae pith the root to pu'; Will's resolves were aye nonsuited,-- Promised aye--but aye gat fu'.

Aye at first at the convening Moralized on what was right; Yet on clavers entertaining Dozed and drank till broad day-light.

Things at length drew near an ending Cash rins out--Jean quite unhappy, Sees that Will is now past mending Tynes a' heart, and taks a drappy.

Jean, wha lately bare afiliction Wi' sae meek and mild an air, Schooled by whisky, learns new tricks soon, Flytes, and storms, and rugs Will's hair.

Jean, sae late the tenderest mither, Fond of ilk dear dauted wean; Now heart-hardened athegither, Skelps thein round frae morn till e'en.

Jean, wha, vogie, looked to busk aye In her lame-spun, thrifty wark, Now sells a' her braws for whisky, To her last gown, coat, and sark.